সুনামগঞ্জ সুরমা নদীতে ভ্রাম্যমান আদালত পরিচালনা করে ১০০টি অবৈধ কারেন্ট জাল জব্দ করা হয়। যার আনুমানিক মূল্য এক লক্ষ পঞ্চাশ হাজার টাকা। বুধবার বিকালে সুরমা নদীর রিভারভিউ থেকে শুরু করে আব্দুজ জহুর সেতু পর্যন্ত উপজেলা নিবার্হী অফিসার প্রদীপ সিংহের নেতৃেত্ব অভিযান চলাকালীন এই অবৈধ কারেন্ট জালগুলো নদী থেকে তুলে জব্দ করা হয়। অভিযান চলাকালীন উপস্থিত ছিলেন, উপজলো নির্বাহী অফিসার প্রদীপ সিংহ, উপজেলা সিনিয়র মৎস্য অফিসার সীমা রানী বিশ্বাস ও সদর থানার টি.এস আই মো. হেলাল উদ্দিন প্রমুখ। পরে উপজেলার উপস্থিত সকলের সম্মুখে উপজেলা প্রাঙ্গনে, জব্দ করা কারেন্ট জালগুলো আগুনে পুরিয়ে দেন উপজেলা নির্বাহী অফিসার প্রদীপ সিংহ।